Diari Oficial de la Generalitat Valenciana


Sumari del DOGV 8979, del 21-12-2020 (2020/10304)

RESOLUCIÓ de 16 de desembre de 2020, del Vicerectorat d'Ordenació Acadèmica i Professorat de la Universitat Jaume I, per la qual es convoca concurs públic per a cobrir places de personal docent contractat a temps complet de caràcter temporal (segon semestre del curs acadèmic 2020/2021).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8979

Data del DOGV
:   21-12-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/10152


Data del document
:   16-12-2020

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu

RESOLUCIÓ de 16 de desembre de 2020, del Vicerectorat d'Ordenació Acadèmica i Professorat de la Universitat Jaume I, per la qual es convoca concurs públic per a cobrir places de personal docent contractat a temps complet de caràcter temporal (segon semestre del curs acadèmic 2020/2021). [2020/10198]  
La Universitat Jaume I de Castelló convoca concurs públic per a cobrir places de personal docent contractat a temps complet de caràcter temporal per al curs acadèmic 2020/21, que es detallen en l'annex I, d'acord amb les bases següents.  
  
1. Normes generals  
Aquest concurs es regeix pel que disposa la Llei orgànica d'universitats 6/2001, de 21 de desembre, amb les modificacions de la Llei orgànica 4/2007, de 12 d'abril (en endavant LOU), i les disposicions d'igual o inferior rang en tot allò que no s'oposen al que es preveu en l'esmentada llei; pel Decret 174/2002, de 15 d'octubre, de Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari, els Estatuts d'aquesta universitat, el reglament dels concursos de selecció de professorat ajudant, professorat ajudant doctor i professorat associat de la Universitat Jaume I (aprovada en la sessió del Consell de Govern núm. 4 de 24.04.2020) i el que es disposa en aquestes bases.  
  
  
2. Requisits  
2.1. De caràcter general  
a. Tenir complits els 16 anys i no haver superat l'edat de jubilació establerta.  
b. No patir malaltia ni defecte físic o psíquic que impedisca el desenvolupament de les funcions corresponents a les places convocades.  
c. No haver patit separació per mitjà d'expedient disciplinari del servei de l'administració de l'Estat o de l'administració autonòmica o local, ni inhabilitació per a l'exercici de funcions públiques.  
d. Estar en possessió d'una titulació superior, o de la titulació específica que, si escau, s'indica en els requisits de les places. En cas d'haver fet els estudis fora de l'Estat espanyol, la titulació acadèmica ha d'estar homologada pel Ministeri d'Educació, Cultura i Esport. Les persones amb títols de la Unió Europea han de presentar l'homologació o la credencial de reconeixement dirigida a l'exercici de l'ocupació de professor o professora d'universitat.  
  
2.2. De caràcter específic  
Per a accedir a places d'ajudant  
D'acord amb l'article 49 de la LOU, les persones interessades han d'estar admeses o en condicions de ser admeses en els estudis de doctorat amb la finalitat principal de completar la seua formació docent i investigadora.  
Per a accedir a places de professorat ajudant doctor  
a) Estar en possessió del títol de doctor o doctora. En el cas de titulacions obtingudes en universitats estrangeres, cal adjuntar fotocòpia de la credencial que acredite l'homologació del títol.  
b) Tenir l'avaluació positiva de la seua activitat universitària per a la figura de professorat ajudant doctor per l'ANECA, l'AVAP o agències autonòmiques amb capacitat d'acreditació a la Comunitat Valenciana.  
  
2.3. Característiques dels contractes  
Les característiques dels diferents tipus de contractes són les següents:  
Ajudant/a:  
La finalitat del contracte és completar la formació docent i investigadora col·laborant en tasques docents d'índole pràctica, fins a un màxim de 60 hores anuals. El contracte és de caràcter temporal i amb dedicació a temps complet amb una durada que no pot ser inferior en un any ni superior a cinc.  
  
  
Professorat ajudant doctor:  
La finalitat del contracte és el desenvolupament de tasques docents i de recerca. El contracte és temporal i amb dedicació a temps complet, amb una durada que no pot ser inferior en un any ni superior a cinc. La durada conjunta d'aquest contracte i el d'ajudant no pot ser superior a vuit anys.  
  
3. Presentació de sol·licituds  
3.1. Les sol·licituds han de presentar-se per via electrònica. El tractament de la informació per mitjans electrònics tindrà en compte el que s'estableix en la Llei orgànica 3/2018, de 5 de desembre, de protecció de dades personals i garantia dels drets digitals, i altres disposicions que li siguen aplicables. Per a presentar la sol·licitud per via electrònica és necessari posseir un certificat digital de signatura electrònica, el DNI electrònic o el sistema d'identificació Me@ho. Quan s'utilitze l'opció de Registrar compte amb usuari s'haurà d'adjuntar còpia del DNI. La sol·licitud es formalitzarà en línia a través del Registre Electrònic de la Universitat Jaume I, mitjançant el Tauler d'Anuncis Oficial (TAO): https://www.uji.es/seu/info-adm/tao/, en el termini de deu dies hàbils comptadores des de l'endemà de la publicació de la convocatòria en el DOGV.  
Si totes les sol·licituds presentades s'ajusten en tots els seus extrems a la convocatòria, la rectora de la Universitat Jaume I dictarà en el termini màxim de deu dies una resolució en la qual elevarà a definitiva la llista de persones aspirants admeses. En cas contrari, i en el mateix termini, es dictarà una resolució en la qual es declararà aprovada la llista provisional de persones admeses i excloses, i s'hi indicarà, respecte a aquestes últimes, la causa d'exclusió, tot indicant a les persones interessades que, si no ho esmenen en el termini improrrogable de deu dies hàbils, perdran el seu dret.  
Finalitzat aquest termini, i en un termini màxim de quinze dies, s'elevarà a definitiva la llista provisional amb les modificacions que pertoquen.  
En les sol·licituds, l'aspirant ha de fer constar el codi de la plaça a què opta, que consta en l'annex I d'aquesta convocatòria, formalitzades d'acord amb el següent model d'instància/currículum: https://cutt.ly/6hHZl6A; i els documents que acrediten els mèrits al·legats.  
  
3.2. La sol·licitud per a participar en el concurs ha d'estar degudament emplenada segons el model que publica la Universitat i s'han d'adjuntar a la sol·licitud, tret que ja es troben en poder de la Universitat Jaume I d'acord amb el que es preveu en l'article 53 de la Llei 39/2015, els documents que acrediten que es reuneixen els requisits establerts per a participar en el concurs corresponent. La concurrència d'aquests requisits ha de referir-se sempre a una data igual o anterior a la data d'expiració del termini fixat per a sol·licitar la participació en el concurs.  
Necessàriament s'ha d'adjuntar la següent documentació a la sol·licitud de participació:  
· Sol·licitud de plaça / currículum vitae, segons el model que figura a l'enllaç: https://cutt.ly/YhHZ0uY  
· Fotocòpia del document nacional d'identitat o, les persones estrangeres, el document que acredite la identitat i data de naixement, en vigor.  
· Currículum.  
· Justificació dels requisits exigits en la convocatòria.  
· Justificació dels mèrits al·legats.  
· Justificant d'ingrés o abonament de la quantitat de 30 euros  
3.3. Forma de pagament  
El pagament de la taxa es realitzarà mitjançant targeta de crèdit o dèbit, a través de l'enllaç previst en la corresponent convocatòria publicada en el TAO, optant per la bonificació en el cas que es tinga dret.  
  
La sol·licitud s'acompanyarà d'un certificat acreditatiu de la bonificació o exempció del pagament de la taxa.  
L'abonament dels drets d'examen o, si escau, la justificació de la concurrència d'alguna de les causes d'exempció total o parcial d'aquests ha de fer-se dins de termini de presentació de sol·licituds. En cas contrari es procedirà a l'exclusió de la persona sol·licitant.  
En cap cas el pagament de la taxa dels drets d'examen o la justificació de la concurrència d'alguna de les causes d'exempció total o parcial del mateix suposarà la substitució del tràmit de presentació, dins del termini i en la forma escaient, de la sol·licitud de participació en el procés selectiu.  
La falta d'abonament de les taxes establertes durant el termini de presentació de sol·licituds es considera incompliment no esmenable i causa la no admissió al concurs. L'exclusió per no complir algun dels requisits de la convocatòria no comporta el dret de devolució de taxes.  
  
Procedirà la devolució de les taxes per drets d'examen únicament en els supòsits i a través dels procediments contemplats en l'article 1.2-6 de la Llei 20/2017, de 28 de desembre, de la Generalitat, de taxes.  
  
3.4. Bonificacions  
Els membres d'una família nombrosa de categoria general o d'una família monoparental de categoria general gaudiran d'una bonificació del cinquanta per cent de la quota íntegra, és a dir, l'import serà de 15 euros.  
3.5. Exempcions  
Estan exempts del pagament de la taxa:  
a) Els membres d'una família nombrosa de categoria especial o d'una família monoparental de categoria especial.  
b) Les víctimes d'actes de violència sobre la dona que acrediten aquesta condició mitjançant qualsevol dels mitjans de prova previstos en els articles 9.1 i 9.2 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana.  
c) Les persones amb un grau de discapacitat igual o superior al 33 per cent.  
d) Les persones que estiguen en situació d'exclusió social i aquesta s'acredite per l'òrgan competent en matèria de benestar social de l'ajuntament de residència.  
Les persones interessades han de presentar les certificacions corresponents que acrediten la condició de discapacitat o la condició de membre de família nombrosa mitjançant un certificat de la Vicepresidència i Conselleria d'Igualtat i Polítiques Inclusives o òrgan competent.  
  
3.6. Les persones que opten a més d'una plaça han de presentar una sol·licitud per cada una, acompanyada en cada cas de la documentació complementària.  
3.7. No obstant això, la Universitat pot requerir en qualsevol moment els originals dels documents presentats.  
Per a places d'ajudant cal presentar:  
· Fotocòpia del document que acredite l'admissió als estudis de doctorat o, si escau, fotocòpia de la titulació que permet l'admissió als estudis de doctorat.  
Per a places de professorat ajudant doctor cal presentar  
· Fotocòpia del document que acredite estar en possessió del títol de doctor o doctora. En el cas de titulacions obtingudes en universitats estrangeres, ha d'acompanyar-se fotocòpia de la credencial que acredite l'homologació d'aquest.  
· Fotocòpia del document que acredite haver obtingut l'avaluació positiva de l'Agència Nacional de la Qualitat i Acreditació (ANECA) o de l'Agència Valenciana d'Avaluació i Prospectiva (AVAP).  
  
  
4. Documents acreditatius de cada un dels mèrits al·legats en el currículum  
4.1. Els mèrits al·legats en el currículum que no s'hagen justificat documentalment no seran tinguts en compte en la resolució del concurs.  
  
4.2. Els documents acreditatius dels requisits presentats en un idioma diferent dels oficials de la Universitat Jaume I s'han de presentar acompanyats de la traducció jurada a qualsevol dels idiomes oficials de la Universitat Jaume I.  
4.3. Les persones que aspiren a les places perfilades amb docència en valencià han de justificar els coneixements del valencià per mitjà de l'acreditació de coneixements de nivell C1 (suficiència) de valencià o equivalent, segons la «taula d'equivalències de certificats, diplomes, títols i cursos de coneixements de català de la Universitat Jaume I», aprovada en la sessió número 48, de 26 de juny de 2014, del Consell de Govern de la Universitat Jaume I que es pot consultar en:  
 https://cutt.ly/GhHXIh9, o en el TAO-UJI.  
  
5. Protecció de dades personals  
5.1. En compliment del que es preveu en el Reglament general de protecció de dades UE 2016/679 i la Llei orgànica 3/2018, de 5 de desembre, de protecció de dades personals i garantia dels drets digitals, informem que el responsable del tractament de les dades tractades amb l'objecte d'aquesta convocatòria és la Universitat Jaume I de Castelló.  
  
5.2. La base legal per al tractament de les dades personals és la necessitat de gestionar el procediment de selecció de personal i provisió de llocs de treball de la present convocatòria.  
5.3. No estan previstes cessions o transferències internacionals de les dades personals tractades.  
5.4. La Universitat Jaume I informa sobre la possibilitat d'exercir els drets d'accés, de rectificació, de cancel·lació i, si escau, d'oposició, que preveu l'article 5 de l'esmentada Llei 15/1999. Aquests drets s'han d'exercir, per escrit, davant la Secretaria General de la Universitat. https://ujiapps.uji.es/reg/rest/publicacion/solicitud\_generica  
5.5. En cas de reclamació l'autoritat competent és l'Agència Espanyola de Protecció de Dades.  
5.6. Les dades es conservaran en virtut de la legislació aplicable al present tractament  
  
6. Termini de presentació de les sol·licituds  
6.1. El termini per a la presentació de sol·licituds és de deu dies hàbils comptadors des de l'endemà de la publicació de la convocatòria en el Diari Oficial de la Generalitat Valenciana.  
6.2. Finalitzat el termini de presentació de sol·licituds, el Servei de Recursos Humans exposarà en el TAO-UJI (http://www.uji.es/seu/info-adm/tao/) la resolució provisional de persones admeses i excloses per a cada una de les places convocades. El termini per a reclamar contra aquesta resolució o reparar errors o omissions, és de deu dies hàbils comptadors des de la publicació. Finalitzat aquest termini, es farà pública la resolució definitiva de persones admeses i excloses.  
  
7. Procediment i principis de selecció  
7.1. La selecció de personal docent i investigador contractat laboral consisteix en la valoració dels mèrits avaluables de les persones aspirants, per a la qual són d'aplicació els barems generals d'avaluació a què fa referència l'annex II d'aquesta convocatòria i els barems específics. La selecció ha de respectar en tot cas els principis constitucionals d'igualtat, mèrit i capacitat.  
7.2. Prenent com a referència els criteris generals d'avaluació de l'annex II, els departaments han desplegat barems específics (pàgina web: https://cutt.ly/phH7Qvs) Per a cada una de les seues àrees de coneixement per a adequar-los a les seues necessitats concretes. Els barems específics han sigut aprovats pel Consell de Govern amb els informes previs de la mesa negociadora i de la comissió d'estudis i professorat.  
7.3. Els barems determinen la classificació dels diversos mèrits particulars en apartats generals, que no poden superar la puntuació màxima establida en els criteris generals d'avaluació. Els mèrits no especificats explícitament en el barem únicament es poden valorar en l'apartat d'altres mèrits.  
  
8. Comissions de selecció  
8.1. Les comissions de selecció de professorat contractat estan formades per personal funcionari dels cossos docents universitaris d'aquesta universitat, sempre que siga possible, que tinguen el grau de doctor o doctora quan el concurs és a places en les quals s'exigeix aquest grau acadèmic.  
8.2. Si això no és possible, també poden formar part de les comissions de contractació professorat contractat doctor.  
8.3. Aquestes comissions, en què s'ha de procurar que siguen paritàries (que hi haja una composició equilibrada entre dones i homes), les presideix el vicerector o vicerectora amb competències en matèria de professorat, i estan integrades a títol individual i no representatiu, a més, per vocals, preferentment d'aquesta universitat en la proporció següent:  
  
a) Dos vocals designats pel departament entre professorat de l'àrea de coneixement de la plaça  
b) Un o una vocal designat pel Rectorat entre un màxim de tres proposats pel departament entre professorat de la Universitat Jaume I de l'àrea de coneixement de la plaça o afins.  
c) Un o una vocal designat pel Rectorat entre un màxim de tres proposats per l'òrgan de representació sindical competent entre professorat de l'àrea de coneixement de la plaça o afins.  
8.4. Els membres d'aquestes comissions han de tenir competència tècnica suficient per a valorar els mèrits de les persones candidates.  
8.5. Per a cada comissió han de nomenar-se tants membres suplents com titulars.  
8.6. En les comissions en què hi haja membres de distints cossos docents i categories de professorat actuarà com a secretari o secretària aquell que pertanya al cos docent o categoria de professorat amb menor categoria i dins d'aquesta, el de menor antiguitat. En aquelles comissions en què tots els membres siguen del mateix cos, actuarà com a secretari o secretària el membre de menor antiguitat dins del cos.  
  
8.7. El nomenament com a membre d'una comissió és irrenunciable, excepte quan hi haja una causa justificada que impedisca actuar com a membre d'aquella. En aquest cas, l'apreciació de la causa al·legada correspon al Rectorat, qui emetrà una resolució en el termini de cinc dies comptadores des de la recepció de la renúncia.  
8.8. En els casos d'abstenció, de recusació o de causa justificada que impedisquen l'actuació dels membres de la comissió titular, aquests se substituiran pels suplents respectius. En el cas excepcional que també el membre suplent complisca algun dels supòsits d'impediment esmentats anteriorment, la Universitat nomenarà un nou suplent.  
  
8.9. S'entén que concorre una de les causes justificades de renúncia quan un professor o professora haja sigut anomenat per a dues o més comissions i acredite que coincideixen en el temps, totalment o parcialment, les actuacions corresponents al període comprès entre la constitució de les comissions i la qualificació de les persones concursants. En el cas que el professorat afectat al·legue aquesta causa, aquest ha de romandre en la comissió que s'havia constituït en primer lloc i, si no és factible utilitzar aquest criteri de prioritat, queda a la seua decisió lliure l'exercici de l'elecció i les renúncies pertinents.  
8.10 En el cas que concórreguen els motius d'abstenció al fet que es refereix l'apartat 2 de l'article 23 de la Llei 40/2015, d'1 d'octubre, de règim jurídic del sector públic, les persones interessades han d'abstenir-se d'actuar en la comissió i manifestar el motiu concurrent.  
  
8.11 Quan es produïsca la recusació a què es refereix l'article 24 de la Llei 40/2015, d'1 d'octubre, de règim jurídic del sector públic, la persona recusada ha de manifestar l'endemà de la data de coneixement de la recusació si es dona o no en ella la causa al·legada. Si nega la causa de recusació, el Rectorat, després d'obtenir els informes i comprovacions que considere oportuns, emetrà una resolució en un termini de tres dies hàbils. Contra aquesta resolució no es pot presentar cap reclamació, sense perjudici que aquesta s'al·legue en interposar recursos posteriors.  
  
8.12 El procediment d'actuació de les comissions s'ajustarà en tot moment al que estableix la Llei 39/2015, d'1 d'octubre, del procediment administratiu comú de les administracions públiques i el Reglament dels concursos de selecció de professorat ajudant, professorat ajudant doctor i professorat associat de la Universitat Jaume I (Aprovat en Consell de Govern núm. 4, de 24.04.2020).  
  
9. Procediment de selecció  
9.1. El procés de selecció consisteix en la valoració dels mèrits avaluables de les persones aspirants, per a la qual cosa, són aplicables els criteris generals d'avaluació i els barems específics a què fa referència l'apartat segon de la base setena d'aquesta convocatòria. Així mateix, les comissions de selecció poden acordar de forma justificada avaluar les persones candidates amb millor puntuació per mitjà d'una entrevista personal. En l'acord de celebració de l'entrevista s'ha de fer públic el contingut d'aquesta. La puntuació màxima de l'entrevista és de 20 punts, que s'han de sumar a la resta dels mèrits. Quan les comissions de selecció ho estimen convenient l'entrevista podrà ser gravada. En aquest cas s'haurà d'informar a les persones candidates que l'acte serà gravat i que qualsevol intervenció quedarà gravada.  
9.2. El procés de selecció es pot iniciar abans que finalitze el termini de reclamacions a la resolució provisional de persones admeses i excloses, sempre que la resolució definitiva es publique abans o alhora que la resolució de provisió de la plaça.  
  
10. Proposta de contractació  
10.1 La comissió de selecció emetrà l'acta de proposta de contractació dirigida al Rectorat o vicerectorat en qui havia delegar. En aquesta ha de figurar la puntuació final i desglossada en cada apartat general i en cada subapartat de cada una de les persones valorades, segons els barems aplicats. L'aplicació dels coeficients correctors previstos en els barems ha d'estar explícitament motivada.  
10.2 La resolució de provisió de la plaça es publicarà en el Tauler d'Anuncis Oficial de la Universitat Jaume I (TAO-UJI) i en la pàgina https://www.uji.es/seu/info-adm/tao/?pCategoria=3&pAccion=Cerca de la Universitat amb la puntuació final de les persones valorades per ordre de prelació, i s'exposarà fins que acabe el termini d'interposició de recurs. També s'enviarà un SMS per a comunicar que s'ha publicat el resultat final a les persones que hagen facilitat un número de telèfon mòbil.  
10.3 Per a subscriure's a l'enviament de SMS s'ha de facilitar un número de telèfon mòbil en la instància/sol·licitud presentada. Amb aquesta subscripció la persona interessada rebrà informació de qualsevol publicació i/o actualització referent al concurs en el qual participa.  
10.4 Es pot accedir a tota la informació de la convocatòria, bases, instàncies i barems en la pàgina: https://cutt.ly/ThH6AdH  
  
11. Documentació que cal aportar  
11.1 Les persones proposades han d'aportar la documentació següent:  
a) Una fotografia de carnet.  
b) Dues fotocòpies del DNI o NIF o, si escau, NIE.  
c) Una fotocòpia de la cartilla de la Seguretat Social, MUFACE o altres.  
d) Imprès de dades personals.\*  
e) Imprès de domiciliació de nòmina.\*  
f) Imprès de l'IRPF, retencions del treball personal. Comunicació de dades al pagador.\*  
11.2 El personal docent i investigador contractat laboral ha de respectar el que preveu la Llei 53/1984, de 26 de desembre, d'Incompatibilitats del personal al servei de les administracions públiques i les disposicions que la despleguen. Per aquest motiu han de presentar un imprès de declaració d'incompatibilitat\* on també cal declarar que es comunicarà l'inici de qualsevol altra activitat laboral al Servei de Recursos Humans a fi de regularitzar la nova situació.  
La falsedat en la declaració jurada, no complir la tramitació de la corresponent compatibilitat o la denegació d'aquesta són causes d'extinció del corresponent contracte.  
(\*Es facilitaran al Servei de Recursos Humans)  
  
12. Barems  
Els barems genèrics aplicables en aquesta convocatòria figuren en l'annex II.  
  
13. Formalització dels contractes  
13.1 Les persones seleccionades han de manifestar per escrit en el termini de tres dies comptadors des de la publicació de la resolució de la comissió de selecció, la seua acceptació al contracte que se'n puga derivar.  
13.2 El termini per a la firma dels contractes serà, segons correspongui, a l'inici del curs acadèmic o del segon semestre acadèmic, excepte que s'haja previst una data d'inici distinta en la convocatòria. Qualsevol situació que ho impedisca s'ha d'al·legar per escrit per la persona interessada. En cas contrari i s'acaba el termini sense haver firmat el contracte, la persona interessada perdrà el seu dret. En cap cas la persona interessada pot iniciar les activitats docents sense haver firmat el contracte.  
13.3 Quan per causa no imputable a l'administració no es produirà la firma del contracte per la persona més valorada per la comissió de selecció en els termes establerts, o aquella renunciara a la plaça o triara un altre nomenament incompatible, s'ha de contactar amb la persona seleccionada següent per ordre de puntuació.  
13.4 No obstant això, amb caràcter extraordinari i per motius justificats documentalment, el Rectorat a petició de la persona interessada, pot ampliar el termini de la firma del contracte quan per motius acreditats siga impossible o dificultós per a la persona seleccionada la incorporació a la Universitat dins dels terminis establerts.  
  
13.5 La resolució dels concursos està sempre supeditada als possibles recursos administratius o contenciosos administratius que puguin plantejar-se.  
  
14. Retribucions dels contractes  
14.1 Ajudant  
Les retribucions íntegres mensuals, corresponents a l'any 2020, seran:  
- Sou: 943,99 eur.  
- Complement de destí: 479,48 eur.  
Es té dret a dues pagues extraordinàries a l'any, d'acord amb la normativa vigent.  
14.2 Professorat ajudant doctor tipus I  
- Sou: 943,99 eur  
- Complement de destí: 734,67 eur.  
Es té dret a dues pagues extraordinàries a l'any, d'acord amb la normativa vigent.  
14.3 Professorat ajudant doctor tipus II  
- Sou: 943,99 eur  
- Complement de destí: 980,06 eur.  
- Es tindrà dret a dues pagues extraordinàries a l'any, d'acord amb la normativa vigent.  
  
15. Recursos  
Contra aquesta resolució, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, es pot interposar amb caràcter potestatiu, recurs de reposició davant el mateix òrgan que va dictar l'acte contra el qual es recorre en el termini d'un mes comptador des de l'endemà de la recepció d'aquesta notificació, o bé directament interposar recurs contenciós administratiu davant del Jutjat Contenciós Administratiu de Castelló, dins del termini de dos mesos comptadors des de l'endemà de la recepció de la notificació.  
Tot açò sense perjudici de qualsevol altre recurs o acció que es considere procedent.  
  
Castelló de la Plana, 16 de desembre de 2020. La rectora, p. c. d. (R 12.06.2018, DOGV 14.06.2018), el vicerector d'Ordenació Acadèmica i Professorat: José Joaquín Gual Arnau.  
ANNEX II  
Criteris generals d'avaluació que han d'aplicar   
les comissions de selecció d'ajudant  
  
  
Per a la valoració de les candidatures en els concursos de selecció d'ajudant, de professorat ajudant doctor i de professorat associat, els departaments poden aprovar barems específics per a cadascuna de les àrees de coneixement que en qualsevol cas han d'estar d'acord amb els següents criteris generals.  
  
Barem de professorat ajudant  
  
A) Expedient fins a 25 punts.  
 Expedient acadèmic. fins a 5 punts.  
 Estudis de tercer cicle (expedient de tercer cicle, treball d'investigació, DEA).  
Títol de doctor o doctora  
Altres títols universitaris (diplomatura, llicenciatura, grau, màster, postgrau)   
fins a 5 punts.  
fins a 10 punts  
  
fins a 5 punts.  
B) Beques/contractes de formació de personal investigador o homologades i estades en altres universitats o centres d'investigació. fins 20 punts  
C) Investigació fins a 30 punts  
 (Articles, llibres, capítols de llibre, comunicacions a congressos, participació en projectes d'investigació)   
D) Docència universitària fins a 10 punts  
 (Inclou la valoració de la qualitat de l'ensenyament de la universitat d'origen)   
E) Coneixements de valencià fins a 5 punts.  
 (Acreditació oficial.)   
F) Coneixements d'anglès fins a 5 punts.  
 (Acreditació oficial.)   
G) Altres mèrits fins a 5 punts.  
 (Coneixements d'altres llengües d'interès científic, premis, distincions honorífiques, activitat professional extrauniversitària, informàtica, innovació educativa, etc.)   
  
  
Coeficients correctors: s'aplicarà coeficient corrector segons la relació al perfil de la plaça (queden exclosos d'aquesta aplicació els apartats E, F i G). La determinació del coeficient corrector ha d'efectuar-se ponderant l'adequació al perfil de la plaça de cadascun dels apartats de mèrits afectats i de manera justificada.  
Regularització de puntuacions: quan una candidatura, en sumar la puntuació corresponent als mèrits particulars dels apartats d'investigació i docència universitària, supere el límit màxim establert per a aquest apartat, s'ha de reduir proporcionalment la puntuació atorgada a la resta de persones que hi participen dins d'aquest apartat general, de manera que a qui obtinga la màxima puntuació li corresponga el límit superior. Aquestes regularitzacions de puntuacions en cap cas s'han d'aplicar dins dels subapartats d'un apartat general.  
Baremació de llengües: la baremació de mèrits en valencià, en anglès i en altres llengües s'ha de realitzar tenint en compte les taules d'equivalència de llengües aprovades a la Universitat Jaume I i publicades pel Servei de Llengües i Terminologia (https://www.uji.es/serveis/slt/base/adf/arxiugral/arxiuacreditacio/ModelsdeprovesGuiesTaules/taulesequiv/).  
  
  
  
Barem de professorat ajudant doctor  
  
A) Expedient fins a 10 punts  
 Expedient acadèmic.   
 Doctorat (expedient de tercer cicle, treball d'investigació, DEA).  
Títol de doctor o doctora (es valoraran les qualificacions, doctorat d'excel·lència, premi extraordinari, doctorat europeu).   
fins a 5 punts.   
  
  
fins a 5 punts.  
B) Formació fins a 20 punts  
 Beques/contractes de formació de personal investigador o homologades; beques/contractes postdoctorals; beques de continuïtat de la investigació (UJI); ajudant universitat;   
estades en altres universitats o centres d'investigació.   
C) Investigació fins a 35 punts.  
 (Articles, llibres, capítols de llibre, comunicacions a congressos, participació en projectes d'investigació, contractes d'investigació.)   
D) Docència universitària fins a 20 punts  
 (Inclou la valoració de la qualitat de l'ensenyament de la universitat d'origen; es considerarà mèrit preferent la docència impartida en valencià; ambdós casos han d'acreditar-se oficialment.)   
E) Coneixements de valencià fins a 5 punts.  
 (Acreditació oficial.)   
F) Coneixements d'anglès fins a 5 punts.  
 (Acreditació oficial.)   
G) Altres mèrits fins a 5 punts.  
 (Coneixements d'altres llengües d'interès científic, premis, distincions honorífiques, activitat professional extrauniversitària, informàtica, innovació educativa, etc.)   
  
  
  
Coeficients correctors: s'aplicarà coeficient corrector segons la relació al perfil de la plaça (queden exclosos d'aquesta aplicació els apartats E, F i G). La determinació del coeficient corrector ha d'efectuar-se ponderant l'adequació al perfil de la plaça de cadascun dels apartats de mèrits afectats i de manera justificada.  
Regularització de puntuacions: quan una candidatura, en sumar la puntuació corresponent als mèrits particulars dels apartats d'investigació i docència universitària, supere el límit màxim establert per a aquest apartat, s'ha de reduir proporcionalment la puntuació atorgada a la resta de persones que hi participen dins d'aquest apartat general, de manera que a qui obtinga la màxima puntuació li corresponga el límit superior. Aquestes regularitzacions de puntuacions en cap cas s'han d'aplicar dins dels subapartats d'un apartat general.  
Baremació de llengües: la baremació de mèrits en valencià, en anglès i en altres llengües s'ha de realitzar tenint en compte les taules d'equivalència de llengües aprovades a la Universitat Jaume I i publicades pel Servei de Llengües i Terminologia (https://www.uji.es/serveis/slt/base/adf/arxiugral/arxiuacreditacio/ModelsdeprovesGuiesTaules/taulesequiv/).